Správa zo zahraničnej pracovnej cesty

1. Účastník zahraničnej pracovnej cesty:	
Meno, priezvisko, titul:	PhDr. Viera Hajdúková, PhD. – sekcia regionálneho školstva
2. Zahraničná pracovná cesta:
Štát, mesto:			Francúzsko, paríž
Vykonaná v dňoch:	10. – 12. 06. 2012
Účel cesty:	Účasť na zasadnutí 11. zasadnutí výboru pre predškolské vzdelávanie a starostlivosť (ECEC) 
3. Rámcový program zasadnutia pracovnej skupiny:
11. marec 2012 – nedeľa – príchod do Bruselu vo večerných hodinách
12. marec 2012 – zasadnutie/rokovanie tematickej pracovnej skupiny
13. marec 2012 – zasadnutie/rokovanie tematickej pracovnej skupiny odchod, príchod na Slovensko.
4. Stručný priebeh rokovaní:
Cieľom pracovného stretnutia bolo diskutovať o novo pripravovanom projekte Dvízie pre vzdelávanie pri OECD, zameranom na zber dát, a monitorovanie.
Michael Davidson, úradujúci riaditeľ divízie OECD/EDU priblížil štruktúru OECD – Divízie pre vzdelávanie (na funkcii nahradil Barbaru Ischinger, predstavil svojich spolupracovníkov. Zhrnul základné zistenia obsiahnuté v Starting Atrong III. – Quality toolbox (OECD), ktorá je výborným východiskovým bodom pre realizáciu nového projektu. Podľa záujmu jednotlivé krajiny prezentovali, ako šíria obsah predmetnej publikácie vo svojej krajine a ako ho využívajú pri zbere údajov o ECEC vo svojich krajinách. Využívanie obsahu publikácie je vo veľkej miere závislé od toho, či majú štáty integrovaný model ECEC. Alebo duály, príp. či sa na riadení a správe ECEC podieľa aj viacero ministerstiev.
Diskutovalo sa o cieľoch nového projektu, o logistike jeho realizácie (procesoch, metódach a časovej osi) a o očakávaných výstupoch. Materiál je bohatou spätnou väzbou obsahujúcou množstvo dát o ECEC vhodných na medzinárodné porovnanie.
Nora Milotay prezentovala vytvorenie tematickej pracovnej skupiny pre vzdelávanie v ranom detstve a starostlivosti (ECEC) vytvorenej na základe „Strategického rámca pre európsku spoluprácu v oblasti vzdelávania a prípravy ET 2020“ pri EK v Bruseli – informovala o metódach práce tejto skupiny – metódy  otvorenej komunikácie, ako veľké pozitívum tejto pracovnej skupiny vyzdvihla prenos informácií medzi jednotlivými členskými štátmi EÚ o aktivitách v oblasti starostlivosti a vzdelávania detí od ranného veku – predstavila jej aktivity v najbližšom čase.
Ako problém sa riešila otázka kurikúl, ich statusu v jednotlivých krajinách  a tiež ponímania. Podľa úpravy ISCED z novembra 2011, sa v rámci ISCED 0 uvádza ISCED 0 – 0.1 , ktorý je určený pre deti od 0 do 3 rokov a o ISCED 0 – 0.2, ktorý je určený pre deti od 3 do 6 rokov, ale všeobecne vládne názor, že ISCED 0 má byť určený len pre deti od 3 do 6 rokov, pretože do 3 rokov ide len o starostlivosť, a nie aj o vzdelávanie. Viacerí členovia pracovnej skupiny poukázali na problém stanovenia jednoznačných indikátorov kvality a štandardov – ich merania pri rešpektovaní národných rozdielov. Ako problém zavedenia“jednotnosti“ sa identifikovala aj rozdielnosť riadenia zariadení ECEC.
Eric Charbonies z divízie OECD/EDU informoval o priebehu evalvácie súčasného ISCEDu. Prvé komplexné dáta by mali byť zverejnené v roku 2014. Diskusie sa viedli aj o nových indikátoroch Education at Glance.
Deborah Nickerson (Angicko) referovala o spôsobe zberu dát o školách v Anglicku, o prepojení dát ministerstva školstva s dátami kráľovskej školskej inšpekcie, o poskytovaní hromadnej spätnej väzby. Konštatovala, že za posledné obdobie sa u nich zvýšil počet škôl hodnotených ako „veľmi dobré“ a „vynikajúce“.
Lars Hornung Bahn (Dánsko) – prezentoval dánsky projekt zberu, sledovania a kvality dát o školskom systéme. Tento projekt im dovolil presne zrátať, aké investície dali na deti od 0 do 3 rokov a koľko finančných prostriedkov dali na deti od 3 do 6 rokov. Do realizácie tohto projektu bola zapojená centrálna vláda, lokálna aj miestna komunita a autority. V diskusii sa prezentovali viaceré spôsoby zberu dát, pričom viaceré mali veľmi podobné znaky s našim RISom. Osobitná pozornosť sa venovala problematike diseminácie najlepšej praxe.
Richard Walley (Nový Zéland) – predstavil rešerš literatúry o zbere dát v mnohých členských štátoch OECD  vysvetlil pracovný postup, ktorý zvolil spolu s vybranými kolegami pri spracovaní predmetnej rešerše. Dôležitým princípom bolo rešpektovanie rozdielnosti jurisdikcie j jednotlivých štátoch týkajúcej sa zberu, spracúvania, vyhodnocovania a zverejňovania dát o jednotlivých druhoch škôl, so zameraním na zariadenia ECEC. Zisťovali, ktoré dáta a porečo sa zbierajú; kto a komu ktoré dáta odosiela, ako často a prečo; kto dáta zbiera a následne štatisticky vyhodnocuje, ako a kde ich ukladá; kto má prístup k akým dátam,; ako sa dáta chránia, ukladajú a využívajú.
Nasledovala diskusia k odprezentovanej rešerši v malých skupinách, ktoré boli vytvorené v závislosti od toho v ktorom štáte je aká miera centralizácie/decentralizácie riadenia zariadení ECEC. Diskusia sa zamerala na druh zberaných dát, ich zber, analýzu a vyhodnocovanie a následne na monitorovanie kvality zariadení ECEC v jednotlivých krajinách. Na základe záverov z diskusií v malých skupinách sa spracujú základné okruhy tém na riešenie na následnom stretnutí, pričom členovia siete budú aj priebežne komunikovať prostredníctvom on-line aplikácie na základe prístupových kódov.
5. Odporúčané závery:
Aktívne, aj prostredníctvom webovej aplikácie OECD, zapájať sa do tvorby nástrojov na získavanie a spracúvanie dát o predprimárnom vzdelávaní. 
6. Prehľad prinesenej dokumentácie a miesto jej uloženia:
Pracovné materiály poskytnuté organizátorom, ktoré boli predmetom rokovania sú uložené u PhDr. Viery Hajdúkovej, PhD. na sekcii regionálneho školstva, odbor MŠ ZŠ

7. Osobitne vyhodnotený očakávaný prínos ZPC:
Aktívna účasť v pracovnej skupine, informovanie o spôsobe zberu údajov o predprimárnom vzdelávaní a ich analyzovaní v Slovenskej republike.
8. Spôsob zverejnenia výsledkov ZPC, prenos získaných informácií:
Správa zo ZPC je zverejnená na www.minedu.sk
Súhlasíme so zverejnením správy na internete

Správu vypracovala: PhDr. Viera Hajdúková, PhD.

Dátum: 21. jún 2012

Správu schválil: Mgr. Zdenko Krajčír, GR SRŠ MŠVVaŠ SR